Ek hou van oudheid en het die ervaring daar gekry - 'n heerlike manier om die vakansie te kon begin en die plaaslewe te sien van 'n heuweltjie af.
Die eenheid het ’n ongelooflike uitsig oor die vallei. Die kos was heerlik. Baie mooi tuin en gemaklik oorgeslaap met ’n 3 maande oue baba. Lekker swembad om af te koel en die uitsig te geniet.
Ons is baie vriendelik en hartlik ontvang. Die huisie is goed en gerieflik ingerig. Wat wel ontbreek, is 'n gerieflike skottelgoedwasbak. Ons het dié nag 'n besonder sterk wind-en-reënstorm in die Karoo beleef. Onvergeetlik.
Pragtige boheemse cottage. Baie mooi uitsig vanaf die plaas. Cottage het 'n yskas maar sonder 'n vriesgedeelte wat nodig is sou jy 'n paar dae wou bly.
Mens word onmiddellik welkom gemaak, ongelooflike uitsigte, goed ingerig vir 'n nag se oorslaap! Sal dit definitief weer doen.
Mev Trollip is 'n wonderlike gasvrou. Rosedale Guest Cottage is pragtig. Dit is skoon en netjies. Alles wat 'n mens nodig het is beskikbaar. Ons het baie lekker gekuier.
Ek sal beslis hierdie plaas aanbeveel vir almal wat in hierdie rigting reis en wil oornag. Dit is pragtig, rustig en het alles wat jy nodig het. Beslis 'n besoek werd!
Heerlike slaapplek in 'n fantastiese mooi omgewing! Bitter jammer vir die droogte! Lieflike uitsig reg rondom. Sal vir seker aanbeveel en self weer op daardie roete gebruik.
Dilly's was 'n wonderlike, vriendelike gasvrou. Ons is hartlik ontvang. Het lekker gebly in die oulike plekkie op die koppie. Pragtige groen oase. Op bestelling het ons 'n heerlike Karoo aandete gehad. Die plekkie word beslis aanbeveel!
Die stilte en rustigheid kan nie oortref word nie. In die nag is die sterre so helder dat jy amper daaraan kan raak. Ons sal dit enige tyd aanbeveel aan voornemende reisigers.
Dit was vir ons 'n aangename rusplek na 'n lang rit. Kan Rosedale vir enigiemand aanbeveel wat van stilte en mooi Karoo-uitsig hou.
Ek is baie vriendelik ontvang deur die gasvrou Dillys. Die kamers en beddegoed / linne was als silwerskoon. Braaigeriewe met hout/houtskool is 'n welkome bonus, so ook die lugreëlaar. My enigste voorstel sou wees om tog maar te dink aan 'n klein opwasbak in die kombuis, en beslis 'n klein tafeltjie waarby 'n mens kan sit en eet. Dit bly egter baie goeie waarde, is heerlik stil en gee 'n mens die kans om uit te rus voor 'n volgende skof langpad.
'n Baie besondere oornagplek met meer geriewe as wat verwag word, geleë op 'n koppie met 'n wonderlike uitsig oor die Karoo. Regtig baie oulik en netjies.
Baie dankie Dillys vir die hartlike ontvangs! Ons was moeg, en daar stap ons in 'n skoon en netjiese kamer in. Die mooiste uitsig oor die Karoo. Die kos was heerlik. Ons kan net baie, baie dankie sê. Ek beveel aan dat GPS koördinate bygevoeg word, maar ons het ook nie die pad-aanwysings goed gelees nie! Nogmaals dankie. Ek beveel jou plekkie aan!
Lekker verblyf, maar daar moet dalk net 'n afskorting/muur tussen cottage en huis wees vir privaatheid.
In 'n prag-kliphuisie op 'n koppie en kyk oor die wye Karoo! Vriendelike ontvangs en baie netjies en stylvol!
Na ons lang reis, was Rosedale Cottage 'n belewenis. Pragtige kliphuisie met die mooiste uitsig oor die Karoo. Word ontvang deur die gasvrou met opregte Karoo-vriendelikheid! Word hoogs aanbeveel vir enige iemand wat iets heel anders wil beleef na 'n lang dag op die pad!
Dis 'n pragtige, snoesige plekkie in die Karoo. Als is skoon, mooi en goed toegerus. Ontvangs is vriendelik met tipiese boere-gasvryheid. Die sonsondergang en sterrehemel is asemrowend. Sal volgende keer net bietjie langer wil bly. Dis die ideale oorblyplekkie van die Gauteng af na die Wes-Kaap. Dink net as ander die juweel ontdek gaan daar moeilik blyplek beskikbaar wees.
Pragtige netjiese kothuis op Karooplaas met asemrowende uitsig! Dillys is 'n uitstekende gasvrou wat ons bederf het met 'n onverbeterlike aandete sowel as ontbyt. Sal beslis weer hier oornag.
Dit was 'n plesier om hier te oornag. Dankie Dyllis, die aandete en ontbyt was heerlik. Dankie ook vir jou gasvryheid, dit was lekker om jou te ontmoet. Ons beveel die oornagplekkie met groot waardering aan.
Rosedale Guest Cottage was heerlik rustig. Die uitsig asemrowend met die stilte om jou. Ons gasvrou Siddyl was fantasties en baie gasvry en het ons bederf met 'n heerlike Karoo aandete en net so 'n heerlike ontbyt. Sy sal ons verseker weer sien!
Ongelooflik rustig, baie netjies en die sterre is asemrowend mooi! Ons kon heerlik afkoel in die swembad na 'n lang reis van die Kaap af en al die sterre bewonder. Uitsig in die oggend was so mooi!! Eienaar (en haar honde) baie vriendelik en gasvry!
Dillys, die gasvrou, is baie vriendelik, hulpvaardig en 'n kenner van die omgewing en sy geskiedenis. Die grondpad na die gastehuis is in 'n puik toestand en geskik vir klein motortjies. Bederf met kits-cappuccino!